JERUUSALEMMA UUDISED
Siin Jeruusalemma Uudised ja Pekka Sartola.
Tere kolmekuningapäeva õhtut!
Aasta esimesed uudisteteemad -
Gaza relvarahukõnelused
Netanyahu hoiatas Iraani
Iraan on lähedal tuumarelvale
Iisraeli välisluureteenistuse Mossadi juht David Barnea nõustus osaliselt
Katari kõnelustel tehtud ettepanekuga pantvangide vabastamiseks.
See hõlmas umbes 50 pantvangi vabastamist
vastutasuks paarinädalase relvarahu eest.
Telekanali Kan11 andmetel oli sõjakabinet volitanud Barneat
jätkama läbirääkimisi Katari ettepaneku alusel
Gazas asuvate pantvangide vabastamiseks,
kuid seni on ebaselge, milline on Hamasi lõplik seisukoht,
kuigi nad on teatanud, et on põhimõtteliselt nõus,
kuid ainult läbirääkimistele naasmise suhtes.
Telekanali Kan andmeil tähistab samm olulist muutust
võrreldes Hamasi varasema seisukohaga,
mille järgi püsiva relvarahuta pantvange ei vabastata.
Iisraeli valitsuse sõnul on nad viinud läbirääkimised
piltlikult öeldes sügavkülmikust külmkapi kõige külmemale riiulile,
mis peegeldab Hamasiga peetavate kõneluste keerulist iseloomu.
Sõjakabinet kohtus pühapäeval, et arutada pantvangilepingut
ja ka seda, kuidas Gazat pärast sõda juhtida.
Kõnelustele ei aidanud kuidagi kaasa asjaolu,
et juba uue aasta esimestel tundidel tulistas Hamas 20 raketti Kesk-Iisraeli.
Õnneks ei olnud inimohvreid.
Vähemalt 10 Jeemeni huti võitlejat sai surma USA mereväe vastulöögis
rünnakule Euroopa konteinerlaeva vastu.
USA CENTCOMi andmetel on huttide rünnakud vaid ühe nädalaga
järsult tihenenud ja nad on veidi rohkem kui kuu jooksul
sooritanud juba 24 rünnakut rahvusvahelise laevanduse vastu.
Uudisteagentuuri AFP andmeil uputas USA Punase mere lõunaosas
huti võitlejate rünnaku käigus Maerski konteinerlaeva vastu
kolm neljast huttide ründepaadist.
Laev oli saatnud hädasignaali pärast seda,
kui hutid olid laeva tulistanud ja püüdnud selle pardale tungida.
Laeva enda julgestusmeeskond reageeris samuti tulistamisele
ja nurjas selle esimese katse.
Kohale kiirustanud kopterid lennukikandjatelt USS Eisenhower
ja USS Gravely, sattusid samuti huttide tule alla.
Helikopterid vastasid tulega, uputades neljast paadist kolm
ja tappes nende meeskonnad, neljandal aga õnnestus põgeneda.
See oli teine rünnak sama Maerski laevatehase vastu
paari tunni sees.
Laupäeva õhtul tabas laeva rakett Punase mere lõunaosas
ja see saatis hädasignaali.
Siis reageerisid hädaabikõnele ka USA mereväe laevad,
millest üks tulistas alla kaks ballistilist raketti,
mis Jeemenist huttide kontrolli all olevatelt aladelt laeva pihta suunati.
Põhjarindel on evakueeritud umbes 200 000 tsiviilisikut,
kuna Hezbollah on intensiivistanud raketituld, eriti tavaelanike seas.
Veidi üle nädala eest tabas Hezbollah' tankitõrjerakett
Galileas Igritis asuvat Maarja kirikut, tappes ühe tsiviilelaniku
ja haavates 9 sõjaväelast.
Iisraeli kaitseminister Yoav Gallant ütles, et konflikt põhjas jätkub seni,
kuni kõik evakueeritud elanikud saavad turvaliselt kodudesse naasta.
Iisraeli armee teatel andsid IDF ja Magen David Adomi kiirabitiimid
haavatuile sündmuskohal esmaabi.
Pärast seda, kui Iisraeli väed saabusid sündmuskohale tsiviilohvreid päästma,
tulistati piirkonda ka teine tankitõrjerakett.
Kolmas tulistati lähedalasuva Dovevi mošaavi pihta.
Peaminister Netanyahu hoiatas Iraani ja Hezbollah't
kättemaksurünnakute eest, mida nad ei oska ettegi kujutada.
Ta esines pressikonverentsil,
kui Iisrael jätkas sõjalist operatsiooni Hamasi hävitamiseks Gazas.
Samal ajal nurjas Iisraeli armee mitu Hezbollah' rünnakut põhjapiiril.
Netanyahu andis Iraanile ja Hezbollah'le karmi hoiatuse,
kinnitades samas, et sõda Gazas võib jätkuda veel kuude kaupa,
isegi kui püütakse teostada Katari ettepanekut
uute pantvangide vabastamiseks.
Anname Hezbollah'le riigi põhjapiiril raskeid lööke
ja hävitame hulgaliselt terroriste ning vaenlase võimekuse,
ütles Netanyahu nädala eest laupäeva õhtul
Tel Avivis toimunud pressikonverentsil.
Ta ütles sedagi, et Iisrael töötab siiski selle nimel,
et olukord põhjas ei eskaleeruks täiemahuliseks sõjaks.
Netanyahu ütles samas,
et diplomaatia oleks parim variant turvalisuse taastamiseks sellel piiril,
kuid lisas, et nende variantide ebaõnnestumisel
ei kõhkle Iisrael tegutseda Iraani käsilase Hezbollah' vastu.
"Oleme heaks kiitnud tegevuskavad võitluse jätkamiseks.
Kui Hezbollah eskaleerib sõda, saab ta löögi viisil,
mida ta ei osanud ettegi kujutada, ja sama käib ka Iraani kohta.
Meil on mitmeid võimalusi tegutsemiseks,
kuni taastame riigi põhjaosa elanike julgeoleku," ütles Netanyahu.
Iraan on see, kes juhib kurjuse telge ja agressiooni meie vastu
mitmel rindel, ütles Netanyahu. "Need agressioonid
ei ole suunatud mitte ainult Iisraeli, vaid kogu vaba maailma vastu.
Tegutseme Iraani vastu kogu aeg, kõikjal ja igal vajalikul viisil,"
ütles Netanyahu, mainimata detaile oma avalduse toetuseks.
Vähemalt 11 Iraani kõrgema astme komandöri tapeti eelmisel nädalal
Damaskuse lennujaama lähedal toimunud rünnakus.
Süüria meedia väitel sihtis Iisrael kahes eraldi rünakus Süüria lõunaosa
ja Damaskuse lähikonda.
Saudi Araabia meediakanali Al-Hadath andmetel
oli üks õhurünnakus hukkunuist
ka Iraani Revolutsioonikaardi ülem Ida-Süürias Nur Rashid.
Revolutsioonikaardi ülemate teatel olid nad lennujaamas,
et kohtuda Süüria armee ja Hezbollah' esindajatega.
Juba järgmisel päeval eitas Iraani Revolutsioonikaardi esindaja
Sardar Sharif teateid, et õhurünnakus hukkus nii palju IRGC juhte.
Ta nimetas neid väiteid alusetuteks.
Süüria meedia väitis omakorda, et rünnakud tegi Iisrael,
sest Süüria õhutõrje käivitus Damaskuse piirkonnas rünnakute ajal,
mis lähtusid nende väitel okupeeritud Süüria Golani kõrgustikelt.
Iraan suurendas detsembris uraani rikastamise määra kolm korda.
Iraan on rikastanud uraani 60 % tasemel
varasema 3,3 kilo asemel 9,9 kilo kuus,
teatas Rahvusvaheline Aatomi- energiaagentuur oma aruandes.
See teade on oluline,
kuna 7. oktoobril toimunud Hamasi rünnak Iisraeli vastu
ja sellele järgnenud sõda Gazas
on taas kord suurendanud pingeid USA ja Iraani vahel.
Selle taustal tühistas Teheran mullu suvel tehtud otsuse
vähendada rikastamise määra septembris Washingtoniga sõlmitud
pantvangide vahetamise kokkuleppe osana.
Iraani ja USA vahelise pantvangide vahetamise kokkuleppe raames
nõustus USA vabastama mullu septembris Iraani varasid
umbes 7,7 miljardi dollari ulatuses, kuid ainult humanitaarkaupade jaoks.
Washington külmutas varad uuesti kuu aega hiljem,
kohe pärast Hamasi rünnakut Iisraeli.
Rikastatud uraani kõrgem tase ainult teravdab pingeid nii USA
kui ka Iisraeliga, sest Iraani 60 %ni rikastatud uraani varust
on vaid väga lühike ja lihtne samm 90-protsendilise relva tasemeni.
Ameerika Ühendriikide arvates viib see pingete süvenemiseni Lähis-Idas
ning võib mõnel juhul väga tõenäoliselt vallandada kriisi,
sest Iisrael ei jää seda arengut,
mille eest ta on rahvusvahelist üldsust aastaid hoiatanud, pealt vaatama.
USA mereväe ja maailma suurim lennukikandja USS Gerald R. Ford
naaseb oma tavapärasema tegevuse juurde pärast seda,
kui see paiknes kolm kuud Vahemere idaosas
Liibanoni territoriaalvete lähedal.
Tegemist ei ole sõjalise tähtsusega küsimusega,
sest USA-l on regioonis endiselt väga suur sõjaline võimekus
ja paindlikkus teostada peaaegu kõiki operatsioone,
vahendas uudisteagentuur ABC USA kõrgemat ametnikku tsiteerides.
Ameerika allikate sõnul
pidi lennukikandja viibima piirkonnas algselt vaid kolm kuud pärast seda,
kui see paigutati sinna Hamasi veresauna järel Iisraelis.
Eesmärk oli tõsta mitmerindelise sõja lävi piisavalt kõrgele,
et Iraan ja tema liitlased mõistaksid, et nad ei tohiks Gaza sõtta sekkuda.
ABC Newsi andmetel tugevdatakse USA sõjalist kohalolekut piirkonnas
teiste ristlejate ja raketihävitajate paigutamisega Vahemerele
ning samuti on hea teada, et teine lennukikandja, USS Eisenhower,
on tegelikult üsna lähedal, Punasel merel,
nii kaubalaevanduse kindlustamiseks kui ka selleks,
et piirata Iraani toetatud huttide katseid Gaza sõtta sekkuda.
Eelmine nädal kiitis USA välisminister Antony Blinken heaks suure partii
suurtükiväe mürskude ja sellega seotud varustuse müügi Iisraelile,
mis võib kiirendada Katari relvarahuettepaneku rakendamist.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Usume ja loodame, et jaksate olla meiega ka alanud aastal,
sest vaid teie toetus võimaldab saadet toota.
Õnnistatud uut 2024. aastat!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee